BASES ESPECÍFICAS PARA A PROVISIÓN DE DÚAS PRAZAS VACANTES DE LIMPADOR/A DE INSTALACIÓNS MUNICIPAIS, PERSOAL LABORAL FIXO
ADMINISTRACIÓN LOCAL — Municipal — Poio (Persoal, oposicións, 11/05/2020)

Polo presente anuncio procédese á publicación das bases específicas para a provisión de dúas prazas vacantes de limpador/a de instalacións municipais, persoal laboral fixo. A presente publicación non implica a apertura de prazo de presentación de solicitudes quedando supeditada á publicación do anuncio no Boletín Oficial do Estado tal e como indica a base cuarta das bases xerais que rexe o desenvolvemento das OPE 2017, 2018 e 2019, para que poida ser desenvolvido unha vez queden sen efecto as limitacións impostas polo Real Decreto 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID 19. Obxecto.— É obxecto a provisión de dúas (2) prazas vacantes de limpador/a de instalacións municipais (anterior denominación persoal de limpeza de locais), servizos xerais, categoría profesional 5 e incluídas na OPE do exercicio 2017 (BOPPO número 174 do 11/09/2017). Estarán dotadas coas retribucións básicas e as complementarias propias do posto de traballo ao que se adscriban as prazas. Figurarán incluídas no réxime de dedicación exclusiva. Clasificación.— Departamento de servizos básicos. Código: 03.03.16/03.03.17. Condicións dos aspirantes.— Ademais dos establecidos nas bases xerais aprobadas por este Concello para tomar parte das probas de selección, será necesario: Posuír a titulación exixida: Certificado de escolaridade ou equivalente. Sistema de Selección.— Establécese o sistema de oposición libre. Fase oposición.— Consistirá na realización de tres probas establecidas polo tribunal, e que se describen da seguinte maneira: 1º Exercicio.—De carácter obrigatorio e eliminatorio consistirá na realización dun test de 20 preguntas que versan sobre o temario do Anexo destas bases, con catro respostas alternativas e unha soa correcta. Establecéndose un máximo de 50 minutos para a realización desta proba.2º Exercicio.—De carácter obrigatorio a eliminatorio consistirá nunha proba práctica con un ou varios supostos a desenvolver ou desenvolver tarefas que proporá o tribunal relacionadas co temario específico que permitirá avaliar a capacidade dos aspirantes. Poderanse utilizar medios electrónicos para a realización da proba podendo utilizar unicamente os materiais en soporte papel e/ou electrónico postos ao dispor dos opositores polo tribunal para cada materia específica. En todo caso, garantirase a súa autenticidade, integridade e conservación… O tempo de realización da proba será determinado polo tribunal.3º.—Exercicio obrigatorio e eliminatorio sobre o coñecemento do idioma galego será cualificado como apto ou non apto quedando exentos da súa realización os que acrediten posuír o Nivel de Celga 2 aos que se lles outorgará a cualificación “Apto/a” segundo o disposto na base 11ª das bases xerais. Para os efectos de seren eximidos da realización deste exercicio, os aspirantes deberán acompañar os documentos da realización do curso de galego citado ou equivalente no momento de presentación de instancias. A valoración dos exercicios será conforme ao establecido na base 11ª das bases xerais. Tema 1. A Constitución española de 1978: estrutura e contido. Os valores superiores. Os principios constitucionais. Dereitos fundamentais e liberdades públicas, a súa garantía e a suspensión. O Estatuto de autonomía de Galicia: estrutura e contido. As competencias da Comunidade Autónoma de Galicia: exclusivas, concorrentes e de execución da lexislación do Estado. Tema 2. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais. Tema 3. Fregado de chans (concepto, tipo de métodos, materiais e produtos, metodoloxía de traballo). Os produtos de limpeza: definición de fichas técnicas de seguridade de produtos. Tema 4. Eliminación de diferentes tipos de manchas das superficies lavables: exemplo sangue, tinta, chicles, cal da auga, óxido, graxas. Limpeza en superficies e mobiliario non lavable. Tema 5. Definir e coñecer os seguintes termos: limpeza común, deterxente aniónico neutro. Desinfección de superficies en xeral: a lixivia. desinfectante aldehídico de alto espectro. Mopa: a fliselina. Eliminar manchas: en pintura plástica e outro tipo de pinturas. As microfibras. Tema 6. Procedementos xerais de limpeza e hixiene, en centros de saúde. Normas de manipulación e recollida de residuos urbanos e asimilables a urbanos. Manipulación e recollida de colectores de residuos perigosos. Identificar os diferentes tipos de colectores perigosos: infecciosos e produtos químicos. O varrido húmido (concepto, materiais, metodoloxía de traballo). Tema 7. Procedementos xerais de limpeza e hixiene, en centros de ensinanza. Limpeza en áreas de laboratorios. Materiais e produtos. Metodoloxía: zonas limpas e zonas sucias. Limpeza do mobiliario (materiais e produtos). Tema 8. Procedementos xerais de limpeza e hixiene, en instalacións municipais en xeral. Oficinas de administración. Vestiarios de persoal. Halls e salas de espera. Corredores. Escaleiras comúns. Ascensores. Aseos públicos: materiais e produtos, metodoloxía de traballo: polo seu maior uso, limpeza en profundidade e revisións periódicas. Tema 9. Protección ambiental. Impactos ambientais asociados aos traballos de limpeza. Recollida e selección de residuos. Almacenamento e retirada de residuos Tema 10. Prevención de riscos laborais específica do persoal de limpeza. Riscos e factores de risco inherentes ao traballo. Medios de prevención. Prevención e protección colectiva. Equipos de protección individual ou EPI’s. Sinalización nas labores de limpeza. Normalización dos sinais.